หลังมีอะไรกับแฟนผ่านไปได้1วันจะมีเลือดออกคล้ายประจำเดือนเป็นแบบนี้ทุกครั้ง แล้วไม่ได้คุมกำเนิดนะค่ะ ตอนนี้ให้ลูกทานนมแม่ไม่รู้สาเหตุกังวลมากเลยคะ แล้วประจำเดือนไม่เคยมาตรงเลยสักครั้ง คุณช่วยแนะนำหน่อยคะ
สวัสดีค่ะ การมีเลือดออกหลังมีเพศสัมพันธ์ อาจเกิดจาก1.การมีเพศสัมพันธ์ที่รุนแรง อาจมีผลทำให้เยื่อบุช่องคลอดเกิดการฉีกขาดเล็กน้อยได้ แต่เลือดที่ออกมักมีปริมาณไม่มาก ไหลแบบซึมๆ และจะค่อยๆ หยุดไหลได้เองภายในไม่กี่วัน2. มีติ่งเนื้อที่ปากมดลูก3. มีการติดเชื้อที่ช่องคลอด หรือในมดลูก แต่มักมีตกขาวที่ผิดปกติ ปวดท้องน้อย เจ็บเวลามีเพศสัมพันธ์ ปัสสาวะผิดปกติ ร่วมด้วย4. มะเร็งปากมดลูก แต่มักมีอาการเลือดออกกะปริดกะปรอย ตกขาวมีเลือดปนร่วมด้วย5. เป็นผลจากการใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น แต่จะมีลักษณะเลือดออกแบบกะปริดกะปรอยมากกว่าหากยังคงมีเลือดออกทุกครั้งที่มีเพศสัมพันธ์ แนะนำควรไปพบสูติ-นรีแพทย์เพื่อตรวจหาสาเหตุค่ะ